
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 81 
Δικηγορικές εταιρείες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 47 παράγραφο 2του ν. 3026/1954 (ΦΕΚ235 
τ.Α') «Περί του Κώδικος των Δικηγόρων», όπως αντικατα- 
στάθηκε με το άρθρο 1 παράγραφο 2 του ν. 1649/1986 
(ΦΕΚ 149 τ.Α') «Τροποποίηση διατάξεων του Κώδικα Δι¬ 
κηγόρων και άλλες διατάξεις». 

2. Το άρθρο 29Ατου ν. 1558/1985 (ΦΕΚ 137 τ.Α') «Κυ¬ 
βέρνηση και κυβερνητικά όργανα», όπως προστέθηκε με 
το άρθρο 27 του ν. 2081/1992 (ΦΕΚ 154 τ.Α') και αντικα- 
ταστάθηκε με το άρθρο 1 παράγραφο 2α του ν. 2469/1997 
(ΦΕΚ 38 τ.Α'). 

3. Την από 4.11.2004 γνωμοδότηση της Συντονιστικής 
Επιτροπής των Δικηγορικών Συλλόγων του Κράτους. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθμ. 30/2005 γνωμοδότηση του Συμβουλί¬ 
ου της Επικράτειας, με πρόταση του Υπουργού Δικαιοσύ¬ 
νης, αποφασίζουμε: 

Άρθρο 1 

Ίδρυση εταιρείας μεταξύ δικηγόρων 

1. Δύο ή περισσότεροι δικηγόροι μέλη του ίδιου δικη¬ 
γορικού συλλόγου μπορούν να συστήσουν «Αστική 
Επαγγελματική Δικηγορική Εταιρεία» με σκοπό την πα¬ 
ροχή δικηγορικών υπηρεσιών σε τρίτους και τη διανομή 
των συνολικών καθαρών αμοιβών, που θα προκύψουν 
από τη δραστηριότητά τους αυτή. Δικηγόρος ή δικηγό¬ 
ροι μέλη του Δικηγορικού Συλλόγου Αθηνών μπορούν να 
συστήσουν δικηγορική εταιρεία κατά τα ανωτέρω με δι¬ 
κηγόρο ή δικηγόρους μέλη του Δικηγορικού Συλλόγου 
Πειραιώς. 

2. Η δικηγορική εταιρεία δύναται να ιδρύει υποκατα¬ 
στήματα εντός της πρωτοδικειακής περιφέρειας της 
έδρας της. Η δικηγορική εταιρεία που έχει ως έδρα της 
την Αθήνα μπορεί να ιδρύσει υποκατάστημα στον Πειραιά 
και αντιστρόφως. Επίσης να ιδρύει υποκαταστήματα στην 


αλλοδαπή, σύμφωνα με τις σχετικές διατάξεις της νομο¬ 
θεσίας της Ευρωπαϊκής Ένωσης και της νομοθεσίας του 
εκάστοτε κράτους υποδοχής. 

3. Σε κάθε δικηγορικό σύλλογο της χώρας ο συνολικός 
αριθμός των δικηγορικών εταιρειών και των δικηγόρων 
που ασκούν μόνοι τους ελεύθερη δικηγορία απαγορεύε¬ 
ται να περιοριστεί με σύσταση εταιρειών κάτω από το συ¬ 
νολικό αριθμό επτά (7). 

Άρθρο 2 

Απαγόρευση συμμετοχής μη δικηγόρου 

1. Απαγορεύεται η συμμετοχή σε δικηγορική εταιρεία 
νομικού προσώπου ή και φυσικού προσώπου που δεν εί¬ 
ναι δικηγόρος, καθώς και η με οποιοδήποτε τρόπο συμ¬ 
μετοχή στα κέρδη της εταιρείας νομικού προσώπου ή και 
φυσικού προσώπου που δεν είναι δικηγόρος έναντι παρο¬ 
χής κεφαλαίου ή εργασίας προς αυτή. 

2. Απαγορεύεται επίσης η κατ’ επάγγελμα και με οποια¬ 
δήποτε άμεσα ή έμμεσα ανταλλάγματα ανάθεση από φυ¬ 
σικό ή νομικό πρόσωπο δικηγορικών υποθέσεων τρίτων 
σε δικηγόρο εταίρο ή σε δικηγορική εταιρεία. 

Άρθρο 3 

Καταστατικό και περιεχόμενό του 

Για τη σύσταση της δικηγορικής εταιρείας απαιτείται 
ως συστατικός τύπος έγγραφο καταστατικό, το οποίο να 
υπογράφεται από όλα τα ιδρυτικά μέλη και να καθορίζει 
τουλάχιστον: 1) το σκοπό, την επωνυμία και την έδρατης 
εταιρείας, 2) τα ονόματα και τις διευθύνσεις των ιδρυτι- 
κώντους μελών εταίρων, 3) τους όρουςτης εισόδου, της 
αποχώρησης και της αποβολής των εταίρων, 4) τις ει¬ 
σφορές των εταίρων και την αύξηση ή μείωσή τους, 5) 
τον αριθμό των μερίδων εκάστου εταίρου, 6) τα δικαιώ¬ 
ματα και τις υποχρεώσεις των εταίρων, 7) τη διοίκηση 
της εταιρείας και το διορισμό ενός ή περισσοτέρων δια¬ 
χειριστών, 8) την ύπαρξη ή όχι δικαιώματος εναντίωσης 
στις πράξεις των διαχειριστών, 9) τους λόγους ανάκλη¬ 
σης του διαχειριστή, 10) τον τρόπο της δικαστικής και 
εξώδικης αντιπροσώπευσης της εταιρείας, 11) τον τρό¬ 
πο λήψης των αποφάσεων της εταιρείας και τις τυχόν 
αυξημένες πλειοψηφίες της συνέλευσης των μελών της 
εταιρείας, 12) τις υποχρεώσεις απέναντι στους τρίτους, 

13) τη διανομή των κερδών και των ζημιών, 14) τους λό¬ 
γους λύσης της εταιρείας και 15) την εκκαθάριση της 
εταιρείας μετά τη λύση. 

Άρθρο 4 

Έγκριση του καταστατικού 
και των τροποποιήσεων αυτού 

1. Το καταστατικό της εταιρείας καθώς και οι τροποποι¬ 
ήσεις αυτού υποβάλλονται για έγκριση στο δικηγορικό 
σύλλογο, στην περιφέρεια του οποίου έχει οριστεί η έδρα 
της εταιρείας. 

2. Η έγκριση του καταστατικού και των τροποποιήσεων 
αυτού γίνεται με απόφαση του διοικητικού συμβουλίου 
του δικηγορικού συλλόγου που ελέγχει αν οι διατάξεις 
του καταστατικού συμφωνούν με τις διατάξεις του νόμου 
και τη δικηγορική δεοντολογία. 

3. Η απόφαση που δεν εγκρίνει το καταστατικό της εται¬ 
ρείας ή τις τροποποιήσεις αυτού πρέπει να είναι επαρκώς 
αιτιολογημένη. 

4. Η απόφαση της δικηγορικής εταιρείας για ίδρυ¬ 
ση υποκαταστήματος υποβάλλεται για έγκριση στο 
δικηγορικό σύλλογο της έδρας της εταιρείας. Οι δια¬ 
τάξεις των παραγράφων 2 και 3 εφαρμόζονται και εν 
προκειμένω. Η εγκριτική απόφαση γνωστοποιείται 
στο Δ.Σ. του υποκαταστήματος με μέριμνα του Δ.Σ. 
της έδρας. 

Άρθρο 5 

Εγκριτική απόφαση του δικηγορικού συλλόγου 
Περιεχόμενο 

1. Η απόφαση του Δ.Σ. του δικηγορικού Συλλόγου με 
την οποία εγκρίνεταιτο καταστατικό, ορίζει: 

α. Τη δημοσίευσή της στα εκδιδόμενα από τον οικείο δι¬ 
κηγορικό σύλλογο περιοδικά και σε περίπτωση που δεν 
εκδίδονται τέτοια, στο Νομικό Βήμα. 

β. Την εγγραφή της εταιρείας στα βιβλία εταιρειών του 
οικείου δικηγορικού συλλόγου. 

γ. Την ταυτόχρονη δημιουργία φακέλου της εταιρείας. 

δ. Τηντοιχοκόλλησήτης, στα γραφεία του δικηγορικού 
συλλόγου επί 30 ημέρες. 

Οιυπ’ αριθμ. β, γ και δ πράξεις γίνονται υποχρεωτικά μέ¬ 
σα σε δύο εργάσιμες μέρες από την έκδοση της απόφα¬ 
σης του διοικητικού συμβουλίου του δικηγορικού συλλό¬ 
γου, που εγκρίνει το καταστατικό. 

2. Στο πρωτότυπο του καταστατικού το οποίο τηρεί¬ 
ται στο αρχείο του οικείου δικηγορικού συλλόγου τί¬ 
θεται, ταυτόχρονα με την έγκριση, σφραγίδα θεώρη¬ 
σής του από τον πρόεδρο του ή το νόμιμο αναπληρω¬ 
τή του. 

3. Οι εταιρείες πέραν των υποχρεωτικώς από τη φορο¬ 
λογική νομοθεσία τηρουμένων βιβλίων υποχρεούνται να 
τηρούν και βιβλίο πρακτικών των αποφάσεων της συνέ¬ 
λευσης των εταίρων και των πράξεων των διαχειριστών. 
Αντίγραφα από το βιβλίο πρακτικών, κεκυρωμένα από το 
διαχειριστή, δικαιούται να λαμβάνει οποιοσδήποτε εταί¬ 
ρος. 

Άρθρο 6 

Προσβολή της εγκριτικής αποφάσεως 
με αίτηση ακυρώσεως 

Η απόφαση του διοικητικού συμβουλίου του δικηγορι¬ 
κού συλλόγου, που εγκρίνει ή απορρίπτει το καταστατικό 


της εταιρείας, προσβάλλεται από όποιον έχει έννομο 
συμφέρον, με αίτηση ακυρώσεως ενώπιον του Σ.τ.Ε. κα¬ 
τά τα οριζόμενα στοπ.δ/γμα 18/1989 (ΦΕΚδτ.Α'). 

Άρθρο 7 

Νομική προσωπικότητα της εταιρείας 

Η δικηγορική εταιρεία αποκτά νομική προσωπικότητα 
από τη στιγμή που θα εγγράφει στο βιβλίο εταιρειών του 
οικείου δικηγορικού συλλόγου. Εφόσον στο καταστατικό 
δεν ορίζεται άλλως, οι προ της απόκτησης νομικής προ¬ 
σωπικότητας προπαρασκευαστικές πράξεις που απο¬ 
σκοπούσαν στην ίδρυση της εταιρείας καθώς και δικαιο- 
πραξίες των ιδρυτικών εταίρων τις οποίες τυχόν είχαν 
συνάψει που δεν έχουν σχέση προς την ίδρυση αυτής δε¬ 
σμεύουν την εταιρεία, εφόσον εγκρίθηκαν με οποιονδή- 
ποτε τρόπο από αυτήν μετά την απόκτηση της νομικής 
προσωπικότητας. 

Άρθρο 8 

Δημοσιότητα τροποποιήσεων του καταστατικού 
και λύσης της εταιρείας 

1. Οι διατάξεις περί δημοσιότητας του άρθρου 5 για τη 
σύσταση της εταιρείας εφαρμόζονται και σε περίπτωση 
α) αποφάσεως περί ιδρύσεως υποκαταστήματος και β) 
τροποποίησης του καταστατικού της το οποίο κωδικοποι- 
είται. Το κωδικοποιημένο με την τροποποίηση καταστατι¬ 
κό σημειώνεται στο βιβλίο των εταιρειών του οικείου δι¬ 
κηγορικού συλλόγου με τον ίδιο γενικό αριθμό και κατα- 
χωρείται στο φάκελο της εταιρείας με ειδικό αύξοντα 
αριθμό. 

2. Σε περίπτωση λύσης της εταιρείας με συμφωνία των 
εταίρων, η συμφωνία γίνεται εγγράφως και υποβάλλεται 
στο οικείο δικηγορικό σύλλογο, ο οποίος με απόφαση του 
διοικητικού συμβουλίου διαπιστώνει τη λύση της εταιρεί¬ 
ας. Οι διατάξεις περί δημοσιότητας του άρθρου 5 εφαρ¬ 
μόζονται εν προκειμένω. Συγχρόνως γίνεται σημείωση 
της λύσης στα οικεία βιβλία του συλλόγου και η έγγραφη 
συμφωνία λύσης, τίθεται στο φάκελο της εταιρείας που 
λύνεται. Αν με τη συμφωνία λύσης ορίζεται και εκκαθαρι- 
στής, σημειώνεται στο οικείο βιβλίο και το όνομα του εκ- 
καθαριστή. 

Άρθρο 9 

Επωνυμία της εταιρείας 

1. Η εταιρική επωνυμία σχηματίζεται από τα ονοματε¬ 
πώνυμα ή μόνον τα επώνυμα ενός ή περισσοτέρων 
εταίρων και προστίθεται ο γενικός τίτλος «ΔΙΚΗΓΟΡΙ¬ 
ΚΗ ΕΤΑΙΡΕΙΑ». Εφόσον δεν ορίζεται διαφορετικά στο 
καταστατικό, η επωνυμία της εταιρείας δύναται να δια¬ 
τηρηθεί και μετά την αποχώρηση ή τον θάνατο εταίρου, 
το όνομα του οποίου περιλαμβάνεται σ’ αυτή εάν σ’ αυ¬ 
τό συναινούν ρητώς, αντιστοίχως, ο ίδιος ή οι κληρονό¬ 
μοι του. Σε περίπτωση που εταίρος τελεί σε αναστολή 
από τη δικηγορία, το όνομα του απαλείφεται από την 
επωνυμία της εταιρείας για όσο χρόνο διαρκεί η ανα¬ 
στολή. 

2. Τα έγγραφα της εταιρείας αναγράφουν υποχρεωτικά 
τα ονόματα όλων των δικηγόρων-εταίρων και στην είσοδο 
των γραφείων της εταιρείας τοποθετούνται υποχρεωτικά 
πινακίδες με τα ονόματα όλων των δικηγόρων-εταίρων 
και των δικηγόρων που εργάζονται με πάγια μηνιαία αντι¬ 
μισθία σ’ αυτή. 

Άρθρο 10 

Εισφορές των εταίρων 

1. Οι εταίροι υποχρεούνται να εισφέρουν στην εταιρεία 
την εργασία τους. Επιτρέπονται όμως και οι συμπληρω¬ 
ματικές εισφορές σε χρήματα ή σε κινητά πράγματα, κα¬ 
θώς επίσης και, σε χρήση μόνον κινητών και ακινήτων 
αποκλειστικά για τις ανάγκες στέγασης της εταιρείας. 
Επιτρέπεται, επίσης, η κτήση κυριότητας ακινήτου από 
την εταιρεία για την επαγγελματική της εγκατάσταση και 
μόνον ύστερα από απόφαση των εταίρων της που αντι¬ 
προσωπεύουν τα 3/4 των μερίδων, εκτός εάν άλλως ορί¬ 
ζεται στο καταστατικό. 

2.0 εταίρος δικηγόρος, αν δεν συμφωνήθηκε διαφορε¬ 
τικά, δεν έχει υποχρέωση να αυξήσειτην εισφορά του, ού¬ 
τε και να τη συμπληρώσει, αν μειώθηκε εξαιτίας ζημιών 
κατά τη λειτουργία της. 

Άρθρο 11 

Απαγόρευση συμμετοχής σε άλλη εταιρεία 

Ο εταίρος δικηγόρος, απαγορεύεται να συμμετέχει 
σε άλλη δικηγορική εταιρεία ή να ασκεί ατομική δικη¬ 
γορία και γενικά να ενεργεί για δικό του ή ξένο λογα¬ 
ριασμό πράξεις αντίθετες με τα συμφέροντα της εται¬ 
ρείας. 

Άρθρο 12 

Ευθύνη των εταίρων μεταξύ τους 

Ο εταίρος δικηγόρος, εφόσον δεν είναι διαχειριστής, 
ευθύνεται απέναντι στους λοιπούς εταίρους και στην 
εταιρεία μόνο για την επιμέλεια που δείχνει στις δικές του 
υποθέσεις, εκτός των περιπτώσεων ευθύνης κατά τη δια¬ 
χείριση της εντολής. 

Άρθρο 13 

Ευθύνη της εταιρείας έναντι των τρίτων 

Το νομικό πρόσωπο της εταιρείας ευθύνεται απέναντι 
στους τρίτους για τις πράξεις ή παραλείψεις των εταίρων 
δικηγόρων, εφόσον η πράξη ή η παράλειψη έγινε κατά τη 
διαχείριση ή την αντιπροσώπευση της εταιρείας, καθώς 
και κατά το χειρισμό υπόθεσης εντολέατης εταιρείας για 
την οποία περίπτωση εφαρμόζονται οι διατάξεις του Αστι¬ 
κού Κώδικα περί εντολής. Εις ολόκληρον ευθύνεται και ο 
υπαίτιος για την πράξη ή την παράλειψη δικηγόρος εταί¬ 
ρος. Κατά το ποσό που η εταιρεία ικανοποιήσει τον τρίτο, 
έχει δικαίωμα αναγωγής κατά του υπαίτιου εταίρου. Στην 
περίπτωση ασφάλισηςτης εταιρείας για την αστική ευθύ¬ 
νη απέναντι σε τρίτους, δικαιώματα αναγωγής κατά του 
υπαιτίου εταίρου έχει η εταιρεία μόνο για το ποσό που δεν 
καλύφθηκε από την ασφαλιστική αποζημίωση που εισέ- 
πραξε. 

Άρθρο 14 

Διοίκηση και εκπροσώπηση της εταιρείας 

1. Η εταιρεία διοικείται από έναν ή περισσότερους δια¬ 
χειριστές, οι οποίοι είναι υποχρεωτικά δικηγόροι εταίροι 
της εταιρείας. Οι διαχειριστές έχουν τη διοίκηση του νο¬ 
μικού προσώπου της εταιρείας, κατανέμουν τις υποθέ¬ 
σεις μεταξύ των εταίρων, φροντίζουν και διαχειρίζονται 
τις υποθέσειςτης και την αντιπροσωπεύουν δικαστικά και 
εξώδικα, ενεργούν δε από κοινού ή ξεχωριστά, σύμφωνα 
με τις ειδικότερες αρμοδιότητες που προβλέπει το κατα¬ 


στατικό. Οι διαχειριστές ορίζονται από το καταστατικό ή 
εκλέγονται από τη γενική συνέλευση των εταίρων, σύμ¬ 
φωνα με τα οριζόμενα σε αυτό. 

2. Ανώτατο όργανο της εταιρείας είναι η γενική συνέ¬ 
λευση των εταίρων, όπου, οι αποφάσεις λαμβάνονται, 
σύμφωνα με το άρθρο 24 του παρόντος, εκτός αν ορίζε¬ 
ται το αντίθετο στο καταστατικό. 

Άρθρο 15 

Ανάκληση και παραίτηση διαχειριστή 

1. Ο διαχειριστής μπορεί να ανακληθεί μόνο για σπου¬ 
δαίο λόγο. Συμφωνία που αποκλείει την ανάκληση για 
σπουδαίο λόγο, είναι άκυρη. Σπουδαίος λόγος θεωρείται 
ιδίως η βαριά παράβαση καθηκόντων ή η ανικανότητα για 
τακτική διαχείριση. Η ανάκληση γίνεται με ομόφωνη από¬ 
φαση όλων των λοιπών εταίρων, εκτός αν υπάρχει άλλη 
συμφωνία. 

2. Ο διαχειριστής έχει δικαίωμα να παραιτηθεί από τα 
έργα της διαχείρισης που του έχουν ανατεθεί με την 
εταιρική σύμβαση ή με απόφαση της γενικής συνελεύ- 
σεως των εταίρων με γραπτή δήλωσή του προς όλους 
τους εταίρους που θα ισχύει 15 ημέρες μετά την υποβο¬ 
λή της. 

Άρθρο 16 

Ευθύνη διαχειριστή έναντι των εταίρων 

Ο διαχειριστής ευθύνεται απέναντι στους άλλους εταί¬ 
ρους για κάθε πταίσμα. 

Άρθρο 17 

λογοδοσία διαχειριστή 

Ο διαχειριστής ή οι διαχειριστές, εφόσον είναι περισ¬ 
σότεροι, έχουν υποχρέωση κάθε τέλος του διαχειριστι¬ 
κού έτους και το αργότερο εντός τριμήνου από τότε να 
λογοδοτήσουν στους λοιπούς εταίρους και να παραδώ¬ 
σουν στην εταιρεία καθετί που έλαβαν από οποιαδήποτε 
αιτία για την εκτέλεση της διαχείρισης ή απέκτησαν από 
την εκτέλεσή της. 

Άρθρο 18 

Δικαιώματα διαχειριστή προς αποζημίωση 

Η εταιρεία οφείλει να ανορθώσει κάθε ζημία που ο δια¬ 
χειριστής έπαθε, χωρίς πταίσμα του, κατά την εκτέλεση 
της διαχείρισης. 

Άρθρο 19 

Αμοιβή διαχειριστή 

Ο διαχειριστής δεν έχει δικαίωμα να ζητήσει ιδιαίτερη 
αμοιβή για τη διαχείριση, εκτός αν στο καταστατικό της 
εταιρείας προβλέπεται διαφορετικά. 

Άρθρο 20 

Δικαιώματα εταίρου 

Κάθε εταίρος έχει δικαίωμα να πληροφορείται αυτο¬ 
προσώπως για την πορεία των εταιρικών υποθέσεων, να 
εξετάζει τα βιβλία και τα έγγραφα καθώς και να καταρτί¬ 
ζει περίληψη της περιουσιακής κατάστασης της εταιρεί¬ 
ας. Αντίθετη συμφωνία είναι άκυρη. 

Άρθρο 21 

Περιουσία εταιρείας 

Οι εισφορές των εταίρων, καθώς και κάθε τι άλλο που 

αποκτάται επ’ ονόματι ή για λογαριασμό της εταιρείας, 
ανήκει στην εταιρεία. 

Άρθρο 22 

Δέσμευση της εταιρείας από πράξεις του διαχειριστή 

Δικαιοπραξίες που επιχείρησε ο διαχειριστής στα 
όρια της εξουσίας που του παρέχει το καταστατικό της 
εταιρείας υποχρεώνουν το νομικό πρόσωπο της εται¬ 
ρείας. 

Άρθρο 23 

Είσοδος νέων μελών στην εταιρεία, 
αποχώρηση και αποβολή μέλους 

1. Η είσοδος νέων εταίρων επιτρέπεται πάντοτε με 
απόφαση όλων των εταίρων που εκπροσωπούν τα 3/4 
των μερίδων, εκτός εάν άλλως ορίζεται στο καταστα¬ 
τικό. 

2. Η αποχώρηση εταίρου επιτρέπεται μετά προηγούμε¬ 
νη έγγραφη γνωστοποίηση στην εταιρεία που γίνεται 
οποτεδήποτε, υπό την προϋπόθεση ότι έχει παρέλθει εξά¬ 
μηνο από τη γνωστοποίηση. Το καταστατικό επιτρέπεται 
να ορίζει αλλιώς. 

3. Η αποβολή εταίρου επιτρέπεται μόνο για σπουδαίο 
λόγο. Η αποβολή γίνεται με ομόφωνη απόφαση όλων 
των λοιπών εταίρων που εκπροσωπούν τουλάχιστον τα 
3/4 του όλου αριθμού των μερίδων, εκτός εάν υπάρχει 
άλλη συμφωνία στο καταστατικό. Σπουδαίος λόγος θε¬ 
ωρείται ιδίως η βαριά παράβαση καθηκόντων, η ανικα¬ 
νότητα για την εκτέλεση τους, καθώς και η αντιδεοντο¬ 
λογική συμπεριφορά του εταίρου που συνιστά βαρύ 
πειθαρχικό παράπτωμα και που μπορεί να μειώσει το 
κύρος και τη φήμη της εταιρείας απέναντι στους τρί¬ 
τους. 

4. Η είσοδος, η αποχώρηση καθώς και η αποβολή εταί¬ 
ρου συνιστούντροποποιήσειςτου καταστατικού της εται¬ 
ρείας και συνεπάγονται υποχρεωτικά μεταβολή στα πο¬ 
σοστά συμμετοχής στα κέρδη και στις ζημίες των εταί¬ 
ρων. 

Άρθρο 24 

Απαρτία για λήψη αποφάσεων 

1. Οι αποφάσεις των εταίρων είναι δεσμευτικές για 
την εταιρεία αν παρίστανται κατά την έκδοσή τους σε 
εταιρείες με 2 εταίρους και οι 2 εταίροι, σε εταιρείες με 
3 εταίρους οι 2 εταίροι, σε εταιρείες με 4 και περισσό¬ 
τερους εταίρους τα 3/4 τουλάχιστον των εταίρων 
εκτός εάν το καταστατικό έχει διαφορετικές προβλέ¬ 
ψεις. 

2. Οι αποφάσεις, στις περιπτώσεις που δεν υπάρχει ει¬ 
δική αντίθετη πρόβλεψη στο νόμο, λαμβάνονται κατ’ από¬ 
λυτη πλειοψηφία του όλου αριθμού των μερίδων, εκτός 
εάν το καταστατικό περιλαμβάνει διαφορετικές προβλέ¬ 
ψεις. 

3. Οι εταίροι καλούνται εγγράφως πέντε ημέρες πριν 
από την ημέρα της συνεδρίασης, από το διαχειριστή ή και 
το 1 /3 του αριθμού των εταίρων, για να συμμετάσχου ν στη 
λήψη των αποφάσεων σε θέματα που αναγράφονται στην 
πρόσκληση. Είναι όμως έγκυρη η λήψη αποφάσεων αν 
παρίστανται όλοι οι εταίροι και δεν προβάλλεται αντίρρη¬ 
ση, έστω και εάν δεν έγινε έγγραφη πρόσκληση με ανα¬ 
γραφή θεμάτων. 


Άρθρο 25 

Οι μερίδες των εταίρων 

1. Οι μερίδες των εταίρων ορίζονται ελευθέρως σε εκα¬ 
τοστιαία ποσοστά ασυνδέτως προς την εισφορά εκά- 
στου. Με βάση τα ποσοστά αυτά, οι εταίροι μετέχουν στα 
κέρδη και τις ζημίες της εταιρείας. 

2. Το καταστατικό μπορεί να προβλέπει τη δυνατότη¬ 
τα καταβολής, με απόφαση της γενικής συνέλευσης, 
έκτακτης αμοιβής, για το δικηγόρο εταίρο, που θα επι- 
δείξει ιδιαίτερη δραστηριότητα και ζήλο στο χειρισμό 
των υποθέσεων που του έχουν ανατεθεί ή που πέτυχε 
διεύρυνση της πελατείας ή σύμβαση υπέρ της εταιρεί¬ 
ας με εντολέατου οποίου η υπόθεση έχει ιδιαίτερα με¬ 
γάλης αξίας αντικείμενο. Στις περιπτώσεις αυτές θα 
μοιραστεί μεταξύ όλων των εταίρων το υπόλοιπο των 
εσόδων της εταιρείας. 

Άρθρο 26 

Ετήσια διανομή εσόδων της εταιρείας 

1. Ο τελικός λογαριασμός της διαχείρισης κλείνεται με 
ημερομηνία 31 Δεκεμβρίου ή 30 Ιουνίου κάθε έτους, σύμ¬ 
φωνα με σχετική πρόβλεψη του καταστατικού, και τα κέρ¬ 
δη μοιράζονται στους εταίρους το αργότερο εντός 3 μη¬ 
νών από τη λήξη της διαχειριστικής περιόδου, εκτός εάν 
υπάρχει άλλη συμφωνία. Μέσα στην ίδια προθεσμία γίνε¬ 
ται και η λογοδοσία του διαχειριστή. 

2. Εταίροι, εφόσον συμμετέχουν στην εταιρεία με πο¬ 
σοστό μικρότερο του 2%, θα λαμβάνουν στο τέλος του 
έτους από τα κέρδη της εταιρείας το ελάχιστο ποσό 
της ετήσιας αμοιβής του επί παγία αντιμισθία αμειβο- 
μένου δικηγόρου, όπως αυτή καθορίζεται από το νόμο, 
υπό την προϋπόθεση ότι τα κέρδη της εταιρείας θα εί¬ 
ναι τουλάχιστο δεκαπλάσια και εφόσον το ποσοστό των 
κερδών που τους αναλογεί υπολείπεται της ανωτέρω 
αμοιβής. 

Άρθρο 27 

Σχέση της εταιρείας με τους εντολείς 

1. Απαγορεύεται στην εταιρεία να δεχθεί εντολές δια¬ 
φορετικών προσώπων με αντίθετα μεταξύ τους συμφέ¬ 
ροντα. 

2. Οι αμοιβές που είναι υποχρεωμένοι να πληρώσουν οι 
εντολείς για τις παρεχόμενες σε αυτούς δικηγορικές, δι¬ 
καστικές και εξώδικες υπηρεσίες από τους δικηγόρους 
της εταιρείας, συμφωνούνται με το νόμιμο εκπρόσωπο 
της εταιρείας, εισπράττονται μόνο από αυτόν και κατα¬ 
χωρίζονται ως έσοδα της εταιρείας στα βιβλία, τα οποία 
σύμφωνα με το νόμο τηρούνται σε αυτή. 

3. Οι έγγραφες εντολές των πελατών παρέχονται είτε 
προς δικηγόρο εταίρο είτε προς την εταιρεία. Σε κάθε πε¬ 
ρίπτωση επιτρέπεται η χορήγηση μεταπληρεξουσιότη- 
τας σε δικηγόρο εταίρο της εταιρείας ή και σε έμμισθο δι¬ 
κηγόρο αυτής. 

Άρθρο 28 

Χρόνος διάρκειας της εταιρείας 

Ο χρόνος διάρκειας της εταιρείας ορίζεται με το κατα¬ 
στατικό, διαφορετικά η εταιρεία είναι αόριστης διάρκει¬ 
ας. Ο χρόνος όμως διάρκειας της εταιρείας δεν μπορεί 
να είναι μικρότερος από τρία έτη. Η εταιρεία που συνο- 
μολογήθηκε για ορισμένο χρόνο μετατρέπεται σε αορί- 

στου χρόνου αν μετά την παρέλευση του χρόνου που 
συμφωνήθηκε συνεχίζει τη λειτουργία της και εξακολου¬ 
θούν να συμμετέχουν όλοι οι κατά το χρόνο της λήξης 
της εταίροι. 

Άρθρο 29 

Παράταση της διάρκειας της εταιρείας 

Με απόφαση των εταίρων που εκπροσωπούν την 
απόλυτη πλειοψηφία του όλου αριθμού των μερίδων, 
που δε δεσμεύει όσους μειοψήφησαν, μπορεί να πα- 
ραταθεί ο χρόνος διάρκειας της εταιρείας. Η απόφαση 
των εταίρων για την παράταση της διάρκειας της εται¬ 
ρείας, πρέπει να ληφθεί έξι τουλάχιστον μήνες πριν 
από το χρόνο λήξης της εταιρείας. Όσοι εταίροι μειο¬ 
ψήφησαν μπορούν να αλλάξουν γνώμη και να δηλώ¬ 
σουν έγγραφα μέσα σε τρεις μήνες από τη λήψη της 
απόφασης για την παράταση, ότι αποδέχονται την 
απόφαση και παραμένουν στην εταιρεία, διαφορετικά 
αποχωρούν από την εταιρεία μόλις λήξει η διάρκειά 
της. 

Άρθρο 30 

Άύση εταιρείας ορισμένου χρόνου 

Η εταιρεία που έχει συσταθεί για ορισμένο χρόνο λύε¬ 
ται και πριν περάσει ο χρόνος αυτός με απόφαση των εταί¬ 
ρων που εκπροσωπούν την απόλυτη πλειοψηφία του 
όλου αριθμού των μερίδων, και ισχύει μετά 6 μήνες, αν 
υπάρχει σπουδαίος λόγος. Αντίθετη συμφωνία που πε¬ 
ριορίζει με προθεσμία ή με άλλον τρόπο το δικαίωμα αυ¬ 
τό της πλειοψηφίας, είναι άκυρη. Σπουδαίος λόγος θεω¬ 
ρείται ιδίως η βαριά παράβαση καθηκόντων, η ανικανότη¬ 
τα ή η αδιαφορία για επαγγελματική δραστηριότητα και οι 
έριδες μεταξύ των εταίρων. Αν η εταιρεία λύθηκε χωρίς 
σπουδαίο λόγο, οι εταίροι της πλειοψηφίας ενέχονται εις 
ολόκληρον απέναντι στους υπόλοιπους εταίρους για ζη¬ 
μία που τους προξένησαν με την άκαιρη λύση της εται¬ 
ρείας. 

Άρθρο 31 

Αύση εταιρείας αόριστης διάρκειας 

Εταιρεία που έχει αόριστη διάρκεια λύεται οποτεδήπο¬ 
τε με απόφαση των εταίρων που εκπροσωπούν την από¬ 
λυτη πλειοψηφίατου όλου αριθμού των μερίδων, και ισχύ¬ 
ει μετά 6 μήνες. 

Άρθρο 32 

Ευθύνη για υπαίτια συμπεριφορά εταίρου 

Αν ο σπουδαίος λόγος για τον οποίο αποφασίστηκε η 
λύση της εταιρείας με απόφαση της πλειοψηφίας, συνί- 
σταται στο ότι κάποιος ή κάποιοι από τους εταίρους έχει 
παραβεί τις εταιρικές υποχρεώσεις του, ο εταίρος αυτός 
ενέχεται για τη ζημία που προκάλεσε η λύση της εταιρεί¬ 
ας στους λοιπούς εταίρους. 

Άρθρο 33 
Συνέχιση εταιρείας 

Αν δεν ορίζεται διαφορετικά στο καταστατικό σε περί¬ 
πτωση θανάτου, αναστολής της άσκησης της δικηγορίας, 
απαγόρευσης, παραίτησης ή παύσης από το λειτούργη¬ 
μα κάποιου από τους εταίρους, η εταιρεία δεν λύεται, αλ¬ 
λά συνεχίζεται μεταξύ των λοιπών εταίρων. Αν δεν ορίζε¬ 
ται διαφορετικά στο καταστατικό η επωνυμία δύναται να 


διατηρηθεί και μετά την αποχώρηση ή το θάνατο εταίρου 
το όνομα του οποίου περιλαμβάνεται σ’ αυτή εάν σ’ αυτό 
συναινούν ρητώς, αντιστοίχως, ο ίδιος ή οι κληρονόμοι 
του. 

Άρθρο 34 

Προσαύξηση μερίδας 

Σε κάθε περίπτωση που η εταιρεία συνεχίζεται μεταξύ 
των λοιπών εταίρων, εφόσον στο καταστατικό δεν προ- 
βλέπεται διαφορετικά, η μερίδα αυτού που έπαυσε για 
οποιοδήποτε λόγο να είναι εταίρος ή που τελεί σε ανα¬ 
στολή του λειτουργήματος και για όσο χρόνο διαρκεί η 
αναστολή, προσαυξάνει τις μερίδες των λοιπών εταίρων 
αναλογικώς. Η προσαύξηση θεωρείται τροποποίηση του 
καταστατικού, πλην της περιπτώσεως της αναστολής 
προς άσκηση της δικηγορίας. 

Άρθρο 35 

Αύση με ομόφωνη απόφαση 

Η εταιρεία ορισμένου ή αορίστου χρόνου λύεται οποτε¬ 
δήποτε με ομόφωνη απόφαση όλων των εταίρων. 

Άρθρο 36 

Τροποποίηση του καταστατικού 

Εφόσον το καταστατικό ή το παρόν διάταγμα δεν ορίζει 
διαφορετικά για την τροποποίηση του καταστατικού 
απαιτείται απόφαση των εταίρων που εκπροσωπούν τα 
3/4 των μερίδων. 

Άρθρο 37 

Εκκαθάριση της εταιρείας 

1. Σε περίπτωση λύσης της εταιρείας ακολουθεί η εκ¬ 
καθάριση, οπότε είτε με τη ρύθμιση του καταστατικού 
είτε με απόφαση των εταίρων, ορίζονται ένας ή περισ¬ 
σότεροι εταίροι δικηγόροι ως εκκαθαριστές. Μέχρι τη 
λήξη της εκκαθάρισης και για τις ανάγκες της, η εταιρεία 
έχει νομική προσωπικότητα. Κατά τα λοιπά εφαρμόζο¬ 
νται οι διατάξεις των άρθρων 779 έως και 783 του Αστι¬ 
κού Κώδικα. 

2. Εκκρεμείς υποθέσεις παραδίδονται στους εντολείς οι 
οποίοι αποφασίζουν για την ανάθεση του περαιτέρω χει¬ 
ρισμού τους. 

Άρθρο 38 

Ασκούμενοι δικηγόροι και εταιρεία 

Ασκούμενοι δικηγόροι μπορούν να ασκούνται σε δικη¬ 
γορικές εταιρείες και να κάνουν παραστάσεις στα δικα¬ 
στήρια με όλους τους εταίρους. Κάθε εταιρεία μπορεί να 
έχει τόσους ασκούμενους δικηγόρους όσους ατομικά 
έχουν δικαίωμα οι εταίροι της, σύμφωνα με τον Κώδικα 
των δικηγόρων. 

Άρθρο 39 

Διαφορές μεταξύ των εταίρων 

Κάθε διαφορά που γεννιέται από την ερμηνεία και 
εφαρμογή των διατάξεων του παρόντος διατάγματος 
ή του καταστατικού της εταιρείας μεταξύ των εταίρων 
ή αυτών και της εταιρείας, δύναται να επιλύεται από τη 
Διαιτησία του οικείου δικηγορικού συλλόγου μετά από 
προσφυγή των εχόντων έννομο συμφέρον μέσα σε 
αποσβεστική προθεσμία 3 μηνών από τη γέννηση της 
διαφοράς. Οι διαιτητές ορίζονται για τρία χρόνια από 




1868 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


το διοικητικό συμβούλιο του οικείου δικηγορικού συλ¬ 
λόγου, συνεχίζουν, όμως, μέχρι πέρατος τις υποθέ¬ 
σεις που ανέλαβαν εντός του χρόνου της θητείας 
τους. 

Άρθρο 40 

Από της ισχύος του παρόντος, το π. δ/γμα 518/1989 
(ΦΕΚ 220 τ.Α') καταργείται, πλην του άρθρου 45 παρά¬ 
γραφοι 1,2,3 εδάφιο α'του ως άνω διατάγματος, το οποίο 
διατηρείται σε ισχύ. 


Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε την δημοσίευ¬ 
ση και εκτέλεση του παρόντος διατάγματος. 

Αθήνα, 18 Μάίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 ευΐΌ ανά 50 σελίδες. 






• Η τιμή πώλησης σε μορφή οά-Γοηη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ίηΙθΓΠθΙ 

Η 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓΠθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























